Ammunitionsryddere har nu været på adressen i Storvorde, hvor der tidligere idag er fundet en håndgranat. Det viste sig heldigvis at granaten var ufarlig. - Det var en gammel rusten granat,  fortæller Michael Elkjær, vagtchef hos Nordjyllands Politi. Hvorledes og hvornår den er anbragt på stedet er uvist. Afspærring er nu ophævet og færdslen kan nu atter forløbe uden hindringer. Det var en ansat hos entreprenørvirksomheden Vennelyst, der fandt håndgranat i forbindelse med, at virksomheden skulle jævne et hus med jorden.

Referat:
Vestergade i Storvorde er nu atter åben - efter granat-alarm er afblæst.